als_Latn dik_Latn sag_Latn
Shëndeti > Receta te Shendetshme
Janari erdhi! Por si mund të kthehemi përsëri në formë?
8 mënyra të shpejta për të rikthyer trupin dhe lëkurën e shëndetshme.
Muaji dhjetor është plot me festa, pije dhe ëmbëlsira. Por janari, muaji i pendesës dhe vetëndëshkimit për mëkatet e bëra me bakllavanë, nuk ka përse të jetë më një muaj dhimbjeje. Pa nevojën e dietave gërryese dhe ushtrimeve që djegin, ekspertët japin 8 këshillat që ju duhen për të ardhur në formë shëndetshëm:
Pastrojeni trukun në një mënyrë të thjeshtë dhe të shpejtë: shkëmbeni larjen e zakonshme të fytyrës me larës ose sapun me një pastrues vajor. Vajrat e pastrojnë në mënyrë efikase edhe make up-in 24-orësh, si edhe e pastrojnë dhe ushqejnë fytyrën, në të njejtën kohë. Është aq e thjeshtë, sa nuk ‘do të harroni’ më të hiqni trukun përpara se të flini.
Hidratohuni, hidratohuni dhe vetëm hidratohuni. Duke e mbajtur trupin të hidratuar eliminoni toksinat e dëmshme, sidomos ato alkooliket.
Bëni ndryshime të vogla në dietën tuaj për t’a rikthyer trupin në gjendjen e zakonshme. Pas javësh të tëra duke ngrënë ushqime plot kalori, të konservuara dhe të pashëndetshme, trajtojeni veten me çajra bimorë, të cilat luftojnë urinë dhe ndihmojnë tretjen.
Provoni pompat mbi një platformë të ulët. Duke u ushtruar mbi një bazë pak më të lartë se toka vini në lëvizje muskujt e të gjithë trupit. Këtë ushtrim të thjeshtë mund t’a bëni mbi një stol, apo me mjete të tjera rrethanore. Mes shumë përfitimesh, ju ndihmon të largoni fryrjen e barkut.
Hidratojeni fytyrën siç duhet. Njerëzit mendojnë se sa më shumë krem të vësh, aq më mirë është, por në fakt kjo jep efekt të kundërt. Në fakt, kremërat hidratues thjesht e ndihmojnë lëkurën të mbajë ujin. Nëse nuk e lani fytyrën përpara ose nëse ajo është tepër e thatë, hidratuesit nuk kanë asnjë efekt.
Ushqehuni me potasium. Për shkak të alkoolit, trupi humbet shumë nga lëndët që i duhen. Hani ushqime që përmbajnë potasium, si bananja apo patatja e zier.
Konsumoni më pak kafe. Sa më pak kafeinë, aq më shumë neuronet detyrohen të kthehen në mënyrë të natyrshme në gjendjen e përhershme. Kafeina është një suplement që kryen funksionet e neuroneve, duke i bërë ata ‘dembelë’.
Motivojeni veten duke parapaguar seancat e ushtrimeve. Sepse me siguri, do t’ju vinte keq sikur të shpenzonit për hiçgjë paratë e fundit të mbetura nga festat!
Burimi: Harper’s Baazar; Përshtati: Genta Hodo.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn